Austriacul Christoph Baumgartner a marcat, sâmbătă, cel mai rapid gol din fotbalul internaţional, după doar 6 secunde, într-un meci amical cu Slovacia, viitoarea adversară a României la Euro 2024.
Jucătorul echipei RB Leipzig a primit mingea de la Michael Gregoritsch, după fluierul de start, a trecut de câţiva adversari şi a şutat puternic în colţul din stânga al porţii lui Martin Dubravka.
Reuşita lui Baumgartner a doborât recordul deţinut de germanul Lukas Podolski, care a marcat după doar şapte secunde în partida cu Ecuadorul din 2013.
VEZI GOLUL MARCAT DE BAUMGARTNER
Slovacia a aliniat echipa: Dubravka - Pekarik (Tomic, 62), Gyomber (Kosa, 83), Obert, Hancko - Kucka (Benes, 63), Lobotka, Duda - Suslov (Duris, 62), Bozenik (Tupta, 75), Haraslin (Mak, 83).
O altă adversară a României la Euro 2024, Belgia, a remizat cu Irlanda în deplasare, 0-0.
''Diavolii roşii'' nu au putut conta pe cei mai buni jucători ai lor, portarul Thibaut Courtois (accidentat), conducătorul de joc Kevin De Bruyne (menajat) şi atacantul Romelu Lukaku (menajat). Gazdele au avut un penalty, dar portarul Matz Sels a apărat şutul lui Evan Ferguson (27).
Selecţionerul Belgiei, Domenico Tedesco, a aliniat echipa: Sels (Kaminski, 83) - Castagne (Batshuayi, 46), Faes, De Winter (Amadou Onana, 64), Deman - Y. Tielemans (Meunier, 46), Vermeeren, Vranckx - Johan Bakayoko (Lukebakio, 64), Lois Openda, Trossard (Doku, 46).
În alt meci amical, Anglia a fost învinsă pe Wembley de selecţionata Braziliei, cu 1-0, prin golul tânărului star Endrick (80).
Germania a arătat un reviriment, învingând vicecampioana mondială Franţa cu 2-0, la Lyon. Florian Wirtz a deschis scorul după doar opt secunde şi jumătate, iar Kai Havertz (49) a parafat victoria oaspeţilor.
Rezultatele meciurilor amicale de sâmbătă:
Irlanda - Belgia 0-0
Slovacia - Austria 0-2
Au marcat: Christoph Baumgartner 1, Andreas Weimann 82.
Danemarca - Elveţia 0-0
Anglia - Brazilia 0-1
Au marcat: Endrick 80.
Anglia: Pickford - Kyle Walker (Konsa, 20), Stones, Maguire (Dunk, 67), Chilwell (Joe Gomez, 67) - Rice, C. Gallagher (Mainoo, 75), Jude Bellingham (J. Bowen, 67) - Foden, Watkins, A. Gordon (Rashford, 75).
Brazilia: Bento - Danilo, Beraldo, Bruno, Wendell (Bremer, 90) - Bruno Guimaraes (Douglas Luiz, 79), Gomes, Paqueta (A. Pereira, 71) - Vinicius Jr (Pablo Maia, 89), Rodrygo (Endrick, 71), Raphinha (Savio, 78).
Franţa - Germania 0-2
Au marcat: Florian Wirtz 1, Kai Havertz 49.
Franţa: B. Samba - Kounde (Clauss, 61), Pavard, Upamecano, L. Hernandez (T. Hernandez, 61) - Tchouameni (Y. Fofana, 74), Zaire Emery (Camavinga, 61), Rabiot - O. Dembélé (Kolo Muani, 83), M. Thuram (Giroud, 61), Mbappe (căpitan).
Germania: Ter Stegen - Kimmich, Tah, Rudiger, Mittelstaedt - Wirtz (Fuehrich, 72), Kroos (Waldemar, 90), Gundogan (căpitan; Th. Muller, 72), Andrich, Musiala (Fuellkrug, 80) - Havertz (Undav, 80).
Tunisia - Croaţia 0-0, 4-5 la loviturile de departajare
Ţara Bascilor - Uruguay 1-1
Au marcat: Djalo 45, respectiv Matias Vecino 46.